Irantzu Varela

Irantzu Varela Urrestizala (Portugalete, Bizkaia, 1974ko uztailaren 24a) bizkaitar kazetari, aktibista ete feminista da. EHUn kazetaritza ikasi eta La Tuerkan eta ETB 2an lan egin du.

 Bizitza 
Txiki-txikitatik sentitzen hasi zen neska izatearekin aurresuposatzen ziren zenbait kontuekin desadostasuna baita gerra erreportaria izan nahi zuela ere. 1993-1998 bitartean Kazetaritza ikasi zuen Leioan,  UPV/EHUn eta ordutik datorkio kontzientzia politikoa. Gero Lankidetza-masterra egin eta praktikak Venezuelan burutu zituen. 2015ko hauteskundeetan EH Bilduren Senaturako zerrenda buru aurkeztu zen, Kongresurako Onintza Enbeita zerrenda-buruarekin batera.

 Ibilbidea 
Beste adiskide kazetari eta feminista batekin Faktoria Lila kooperatiba sortu zuen 2007an lankidetza, genero berdintasuna eta komunikazioa lantzeko xedearekin. Prestakuntza tailerrak eta prestakuntza eskeintzen dute: norberaren bizipenetatik abiatuta eta amodio erromantikoa eta edertasuna feminismoaren ikuspegitik lantzen dituzte aldaketetarako funtsezko gai bezala.   Genero-berdintasunean aditua, hitzaldiak ematen ditu   baita hedabideetan iritzi-artikuluak eta kolaborazioak egin ere. 

2007-2015 bitartean UNA, genero eta berdintasunean espezializatutako aholkularitzan lan egin zuen Komunikazio arduradun eta Prestakuntza-koordinatzaile gisa.

2014ean PúblicoTV-ren La Tuerka programan hasi zen El Tornillo mikroespazio feminista aurkezten, 2017an En la frontera programaren barruan. Honek bere dimentsio mediatikoa areagotu du. Bideo laburrak dira eta ikuspegi feministatik aztertzen ditu patriarkatuak susatzten dituen errealitateak umorez, sarkasmoz, diskurtso zuzena eta zorrotza erabiliz.

EITBko tertulietan parte hartzen du.   Pikara Magazinen idazten du eta Aló Irantzu atala aurkezten du.  Hedabideetan duen protagonismoaren ondorioz eraso matxista ugari jasotzen ditu sare-sozialetan.  Horri bere estiloan erantzuteko Shakiraren Loca, ciega, sordomuda-ren parodia egin du “Putas, feas, malfolladas” bideoarekin.

Ekintzaile gisa egindako ibilbideagatik erantzun bortitzak jasan izan ditu sareetan barna eta 2019an baita bere hurbileko bizitzako inguru fisikoan ere.
 Argitalpenak hedabideetan. 
 “Ahora que soy fea, gorda, malfollada, feminazi y amargada” 16 de febrero de 2017, Diario Público.
 “Nosotras criamos, nosotras teorizamos” 2016, Pikara Magazine. 
 “De tiorras feas y participación política” , 2016, Naiz.
 El feminismo tiene mala prensa, 2015, Revista Pueblos, 64. 
 “No tengo amigos padres”, 2013, 20 minutos.
 VICE Españan hainbat artikulu argitaratu ditu. Erreferentzia honetan ikusgai.
 Pikara Magazine aldizkarian idatziko artikuluak erreferentzia honetan ikusgai.

 Erreferentziak 

 Kanpo estekak 
 El Tornillo erreprodukzio-zerrenda La Tuerka etapan (YouTube)
 El Tornillo bideoak #enlafrontera etapan (YouTube)
 Irantzu Varelari elkarrizketa, 2017, Agora News (bideoa)
 Irantzu Varelari elkarrizketa, PlayGround aldizkaria, 2016
 Elkarrizketa: Emakume guztiok behar ditugu lasai egoteko espazioak Berria, 2022.04.29

Kategoria:Basauriarrak
Kategoria:Bizkaiko kazetariak
Kategoria:Euskal Herriko Unibertsitateko ikasleak
Kategoria:Euskal Herriko feministak
Kategoria:Euskal Herriko youtuberrak
Kategoria:Euskal Herriko LGBT pertsonak